Kwaai skare slaan ‘verkragter’ doodArgieffoto Belga berig die skare het ’n tronk in die noordooste van die land bestorm, die verdagte uit sy sel gehaal en hom deur die strate van Dimapur gesleep en doodgeslaan. Sy lyk is hierna aan ‘n kloktoring vasgemaak. Die Indiese regering ondersoek die voorval. Die oorledene is glo ’n Bangladesji, en die slagoffer ’n lid van ’n etniese minderheidsgroep. Verkragting is ŉ sensitiewe kwessie in Indië, na verskeie voorvalle van groepverkragting aan die lig gekom het. Dit word blykbaar deur sommige gemeenskappe as aanvaarbaar beskou. Die Indiese regering is juis nou in die spervuur omdat dit ’n BBC-film oor ’n vroeëre voorval probeer verbied. Die voorval op ’n bus het wêreldwyd aandag geniet, en in Indië tot grootskaalse betogings gelei. Die skuldiges is die doodstraf opgelê. Bron: Belga